**DISA PYETJE TË PARASHTRUARA NGA EKIPET RELOAD:**

1. **Shembull i ndonjë konflikt interesi**

Konflikti i interesit mund të jetë nëse: a) zyrtari komunal/përfaqësuesi i OSHC-ve është anëtar i ndonjë strukture të organizatës aplikuese, bordit të drejtorëve etj.; b) parashihet që zyrtari komunal/përfaqësuesi i OSHC0ve që është plotësisht i punësuar në komunë të përfshihet në zbatimin e projektit me orar të plotë apo të shkurtuar; c) në projekt parashihen përfitime financiare të drejtpërdrejta ose të tërthorta për zyrtarin komunal/përfaqësuesin i OSHC-ve përmes OSHC-së së shpërblyer në të cilën është i punësuar bashkëshorti/ja, fëmijët, të afërmit e/të tij/saj; d) OSHC-ja aplikuese ka ndonjë lidhje me zyrtarët publikë, anëtarët e komisionit të vlerësimit, etj.

1. **Cili është numri maksimal/minimal i projekt propozimeve që sugjerohet të financohen nga kjo thirrje për secilën komunë.**

Aplikanti mund të paraqesë maksimumi një projekt propozim, i cili përmban të gjithë dokumentacionin e nevojshëm. I njëjti aplikant mund të aplikojë për maksimumi 2 thirrje komunale nën ReLOaD2.

1. **A duhet që secila prej prioriteteve të trajtohet me fitimin e propozimeve ose a kemi propozime që trajtojnë vetëm një prioritet në listën fituese?**

Në pjesën e dytë të matricës së vlerësimit (pyetja 2.1) tregon që projekti mund të fitoj nëse është i rëndësishëm për të paktën një prioritet. Këto janë pritshmëritë, por mund të lidhet me më shumë se një prioritet të thirrjes publike. Sidoqoftë, është mjaft e vështirë të hartohet projekti për kohëzgjatjen dhe fondet në dispozicion që po i përgjigjen shumë prioriteteve. Kështu, në shumicën e rasteve projekt propozimet që ju do të merrni do ti përgjigjen një prioriteti i cili është në rregull.

1. **Pse nuk poentohet bashkëfinancimi i OShC-ve në projekt?**

Bashkëfinancimi nuk është i detyrueshëm, rrjedhimisht nuk është paraparë poentimi për bashkëfinancimin eventual. Natyrisht, nëse OShC-të dëshirojnë të financojnë projektin, kjo mundësi ekziston por nuk duhet të ndikojë në poentim, në mënyrë t’iu shmangim situatave ku OShC-të të cilat kanë më shumë mjete të favorizohen në raport me ato që nuk kanë.

1. **A mund të jepet një numër më i madh pikësh nëse partneriteti është me një OShC qe ka përvojë pune ne komunën partnere në krahasim me partneritetin e dy OSHC-ve që nuk kanë përvojë pune në komunën partnere??**

Tabela e vlerësimit ka pikët 1-5 për partneritetin në mënyrë që komisioni të mund të vlerësojë partneritetet në vlerësimin e tij, ndërsa OSHC-të me preferencë komunale janë ato me përvojë pune në atë komunë inkurajohen të aplikojnë. Është më e rëndësishme që partneritetet të cilat poentohen sipas përshtatshmërisë apo dobisë në kontekstin e zbatimit të projektit.

1. **A mund të financohet konsulenti i cili do të hartonte projektin me mjetet e projektit?**

UNDP njeh si shpenzime të projektit vetëm shpenzimet të cilat janë shkaktuar pas nënshkrimit të kontratës me UNDP, gjegjësisht *me fillimin e zbatimit të projektit. I vetmi shpenzim i cili mund të pranohet, e i cili është shkaktuar në vetë fazën e përgatitjes së projektit, është shpenzimi i përkthimit të projekt propozimit në gjuhën angleze. Natyrisht, kjo iu referohet vetëm organizatave të cilat janë përzgjedhur për financim.*

1. **A duhet të ceket në buxhet kontributi vetanak i organizatës në vlerën e përgjithshme të projektit?**

Nëse organizata ka edhe burime të tjera të financimit dhe/ose mjete vetanake, duhet të ndërfutet një kolonë shtesë në buxhet ku do të ceket në mënyrë të saktë, në të gjitha zëret, kontributi shtesë. Në ballinën e projekt propozimit, në pjesën e buxhetit, duhet të ceket vlera e përgjithshme e projektit me shumat e cekura, të cilat iu referohen në mjetet e kërkuara nga UNDP-ja në kllapa. Para nënshkrimit të kontratës me UNDP-në, duhet të sigurohet dëshmia mbi disponueshmërinë e mjeteve për bashkëfinancim.

1. **A mund të bashkëfinancohet projekti nga ana e ndonjë donatori tjetër?**

Aktivitete të caktuara mund të bashkëfinancohen nga ana e ndonjë donatori tjetër ashtu që aktivitetet të cilat financohen nga UNDP duhet të realizohen përbrenda afatit të paraparë kohor. Projekt propozimi duhet të prezantojë qartë se çka financohet nga palët e treta dhe për çka kërkohen mjete nga kjo thirrje (ReLOaD). Para nënshkrimit të kontratës me UNDP-në, duhet të sigurohet dëshmia mbi disponueshmërinë e mjeteve për bashkëfinancim.

1. **A mund të aplikojnë organizatat nga komunat tjera në ftesën publike në ndonjërën prej komunave partnere?**

Ftesa publike është e hapur për të gjitha organizatat e regjistruara në Kosovë dhe të gjitha komunat, sipas dëshirës, mund të aplikojnë në cilën do prej komunave partnere, por prioritet do te kane OSCH-te me përvojë pune ne komunën përkatëse. I vetmi kusht është që të gjitha aktivitetet të cekura në projekt të zbatohen në territorin e njërës prej komunave partnere.

1. **A ekziston formulari i deklaratës së partneritetit?**

Po, formulari i deklaratës se partneritetit është i bashkëlidhur ne dokumentacionin për aplikim.

1. **A mund të jetë partner dikush i cili nuk është OJQ?**

Partnerët në projekt mund të jenë: organizatat tjera joqeveritare. Partnerët e aplikuesve marrin pjesë në hartimin dhe zbatimin e projekteve. Shpenzimet që i shkaktojnë ata hyjnë në kuadër të rregullave të njëjta që zbatohen për shpenzimet që i bëjnë vetë aplikuesit.

Kur aplikohet në partneritet, aplikues do të jetë organizata kryesore, ndërsa nëse përzgjidhet si palë kontraktuese (përfituese), ajo do t’i marrë të gjitha përgjegjësitë ligjore dhe financiare për zbatimin e projektit.

Deklarata e partneritetit duhet të plotësohet saktë dhe të dorëzohet së bashku me aplikacionin. Formati i partneritetit duhet të përmbajë detaje për të gjitha OSHC-të e përfshira dhe marrëveshjen e partneritetit në të cilën përcaktohet natyra e bashkëpunimit. Rekomandohet që të përdoret forma e deklaratës së partneritetit në shtojcën 8.

***Bashkëpunëtorët***

Organizata dhe/ose institucione të tjera (p.sh. shkolla, kopshte, muze, etj.) mund të përfshihen në projekt. Organizatat e tilla, si organizata shoqëruese, mund të kenë rol aktual në zbatimin e aktiviteteve, por nuk duhet të kenë ndonjë interes financiar apo interes tjetër nga projekti.

Vërejtje: Nga partnerët pritet pjesëmarrje reale në aktivitete të caktuara të projektit. Gjatë vlerësimit të projektit, Komisioni për vlerësim mund t’i kushtojë vëmendje pjesëmarrjes së partnerit, nëse organizata ka cekur se ka partner apo partnerë.

1. **A duhet të ndahen linjat buxhetore bruto dhe neto, dhe a vlen kjo për kategorinë e burimeve njerëzore***?*

Jo, me shumën totale të projektit nënkuptohet shuma me të gjitha ngarkesat dhe tatimet e paguara. Kjo vlen për të gjitha linjat buxhetore, përfshirë këtu edhe burimet njerëzore, prandaj shpenzimet nuk duhet të ndahen në shuma bruto dhe neto.

1. **Nëse ndonjë organizatë dëshiron të aplikojë në më shumë komuna, a duhet të ketë projekt propozim i veçantë dhe buxhet i veçantë për secilën komunë?**

Fushat tematike për thirrjen publike nuk janë të njëjta në të gjitha komunat partnere, pasi secila komunë i përcakton ato në përputhje me dokumentet e saj strategjike. Prandaj, është e nevojshme të shkruhet një projekt propozim për secilën thirrje publike në komunë në përputhje me fushat tematike të secilës komunë..

1. **A mund të aplikojë rrjeti joformal i organizatave joqeveritare në ftesë publike?**

Jo, pjesëmarrja në këtë thirrje publike është e hapur, me kushte të njëjta, për të gjitha OShC-të dhe OJQ-të (shoqatat ose fondacionet) e regjistruara në mënyrë ZYRTARE, në përputhje me dispozitat ligjore në fuqi në Kosovë.

1. **Deri në çfarë përqindje të buxhetit lejohet blerja e pajisjeve teknike?**

Sigurimi i pajisjeve nuk mund të tejkalojë 30% të vlerës së buxhetit.

1. **A lejohet në buxhet zëri i shpenzimeve të paparapara?**

JO, kategoria e shpenzimeve të paparashikuara nuk është e pranueshme ashtu që ju lusim që në buxhet të mos e parashihni një zë të tillë buxhetor.

1. **A lejohet angazhimi i konsulentëve nga qyteti tjetër?**

PO, nëse ekziston shpjegimi racional se nuk është e mundur të gjendet konsulentë në vendin ku zbatohet projekti.

1. **A lirohen OJQ-të nga pagesa e TVSH-së në rast se projekti u financohet?**

JO, të gjitha llogaritë që i paguan përfituesi i grantit duhet t’i përmbushin detyrimet tatimore. Shpenzimet e tatimit, ashtu si TVSH-ja, janë shpenzimet e pranueshme.

1. **Cilat raporte nevojiten për të siguruar transhin e dytë të mjeteve të aprovuara***?*

Përfituesi i grantit është i obliguar që të parashtrojë raportin narrativ dhe financiar, me ç ‘rast përdor formularët e paraparë. Pagesa e transhit të ri pason nëse, në mënyrë kumulative, janë përmbushur kushtet vijuese: Përfituesi i grantit ka parashtruar raportin financiar dhe narrativ dhe ka shpenzuar 80% apo më shumë të mjeteve nga transhi paraprak, ekipi monitorues ka kryer vizitën në terren dhe ka vërtetuar se janë përmbushur të gjitha qëllimet për periudhën e parapara, dhe se të gjitha shpenzimet janë të arsyeshme. Kur të jenë plotësuar të gjitha kushtet, përfituesit e grantit mund të parashtrojnë kërkesë për transhin tjetër të mjeteve. UNDP pastaj bën transferin e mjeteve të transhit të radhës, në përputhje me kontratën e nënshkruar.

1. **A është e nevojshme hapja e një numri të posaçëm të llogarisë bankare pas miratimit të projektit për financim?**

PO, ato organizata, projektet e të cilave janë miratuar për financim, duhet të hapin një numër të posaçëm brenda llogarisë ekzistuese për fondet që do të arrijnë brenda grantit të dhënë.

1. **A duhet të jenë në gjuhën angleze raportet e dorëzuara?**

JO, të gjitha raportet dorëzohen në gjuhën lokale, përveç raportit final narrativ dhe financiar, të cilat organizata është e obliguar t’i përkthejë në gjuhën angleze, dhe t’i dorëzojë në atë formë.

1. **Cilat nga dokumentet e cekura nga Lista kontrolluese duhet të përkthehen në gjuhën angleze?**

Pas miratimit të projektit të OShC-së, çdo organizatë e suksesshme ka obligim të parashtrojë të përkthyer projektin, buxhetin, matricën logjike dhe planin e aktivitetit dhe promovimit. Shpenzimet e përkthimit do të pranohen si të arsyetuara, me ç ‘rast vlejnë tarifat standarde sipas numrit të faqeve të përkthyera. Dokumentet nuk duhet të vërtetohen nga përkthyesi i vërtetuar gjyqësor por duhet të jenë të përkthyera në mënyrë profesionale.

1. **A mund të lidhet kontratë për përdorimin e telefonit mobil ndërmjet individëve dhe OShC-së për të shfrytëzuar kartelat për mbushje?**

Jo, shfrytëzimi i mbushjeve për telefona mobil nuk pranohet si shpenzim i arsyetuar.

1. **A mund të angazhohen në projekt personat e mitur?**

Po, si anketues, ndihmës, pjesëmarrës në aksione, etj. Personat të cilët menaxhojnë projektin duhet të jenë të rritur dhe të posedojnë letërnjoftim. Pasi që të gjitha pagesat duhet të kryhen përmes llogarisë bankare, është e domosdoshme që ata të kenë mundësi të hapjes së xhiro llogarisë.

1. **A mund të angazhohet i njëjti person për dy baza të ndryshme në të njëjtin projekt?**

Jo, i njëjti person nuk mund të angazhohet për dy baza të ndryshme në të njëjtin projekt. P.sh. një person në të njëjtën kohë nuk mund të jetë menaxher i projektit dhe trajner në ndonjërin prej trajnimeve.

1. **Pse nuk do të marrin mjete të gjitha OSHC-te që kanë aplikuar?**

Mjetet janë në dispozicion për organizatat të cilat hartojnë projekte më të mira, të cilat në mënyrë më të mirë do t’iu përgjigjen nevojave të bashkësive lokale në të cilat zbatohen. Financuesit e projektit - BE-ja, komunat partnere dhe UNDP-ja i ndajnë këto mjete duke avokuar qasje garuese ndërmjet organizatave dhe prandaj financohen vetëm projektet më cilësore dhe atë deri në shumën e përgjithshme të mjeteve të siguruara në komunë.

1. **Nëse organizata nuk ka pasur qarkullim të mjeteve në vitin e kaluar dhe nuk ka bilanc të suksesit dhe gjendjes, si duhet të veprojë?**

Bilansi i gjendjes dhe suksesit është tregues i kapaciteteve administrative dhe financiare të organizatës. Nëse organizata nuk ka pasur kurrfarë qarkullimi gjatë vitit të kaluar, kjo dukuri duhet të shpjegohet në projekt propozim. Formularët e parashtruar të gjendjes dhe suksesit nuk janë faktor eliminues gjatë vlerësimit.

1. **A duhet të ceken shpenzimet eventuale për rindërtim apo të gjitha mund të vendosen në shumën e përgjithshme, në bazë të çmimeve reale?**

Varet se për cilat aktivitete është fjala. Kudo që është e mundur, shpenzimet duhet të specifikohen në tabelë. Nëse kjo nuk është e mundur të bëhet, në vetë pasqyrën e buxhetit (tabela excel) të ceket shuma e përgjithshme, ndërsa në zërin 12 të projekt propozimit të jepen shpjegime të shkruara se cilat pagesa parashihen me këtë shumë.

1. **Çka është dukshmëria?**

Dukshmëria apo promocioni (ang. Visibility) nënkupton çdo aktivitet i cili ka për qëllim të promovojë si organizatën dhe projektin tuaj, ashtu edhe donatorët e mjeteve, para se gjithash BE-në dhe komunën partnere, si dhe UNDP-në. Detajet rreth mënyrës së realizimit të aktivitetit promovues dakordohen më vonë me secilën prej të suksesshme.

1. **A mund të aplikojnë shoqatat e dala nga lufta?**

Pjesëmarrja në këtë thirrje publike është e hapur, me kushte të njëjta, për të gjitha OShC-të dhe OJQ-të (shoqatat ose [***fondacionet***](http://ngo.ba/component/glossary/Rje%C4%8Dnik-pojmova-40/F/Fondacija-65/))***, në përputhje me dispozitat ligjore në fuqi në Kosovë.***

1. **A duhet të bashkëngjiten të gjitha dokumentet e kërkuara?**

Po, nëse nuk parashtrohet ndonjë dokument nga kategoria “dokumentacioni shtesë”, duhet të jepet arsyeja për mos parashtrim***.***

1. **Çka nëse udhëzimet kërkojnë që të mos shkruhet më shumë se një faqe ndërsa ne duam të shkruajmë më shumë?**

Organizatave u kërkohet që t’iu përmbahen udhëzimeve për aplikues nga Udhëzuesi dhe nga formulari për aplikim, mirëpo nëse ndodh që teksti të tejkalojë pak më shumë se një faqe, nuk do të konsiderohet si arsye për eliminim.

1. **A duhet të nënshkruhet sërish marrëveshja e partneritetit nëse marrëveshja është lidhur më herët gjatë projekteve të tjera të UNDP-së?**

***Po.***

1. **A duhet të vendoset në të njëjtën llogari kontributi i organizatës si mjetet e UNDP-së?**

***Po.***

1. **Cila është procedura zyrtare e përdorimit të logos? Në cilat situata dhe logoja e kujt të përdoret?**

Të gjitha detajet lidhur me promovimin e aktivitetit, rezultatet dhe në përgjithësi zbatimi i projektit do të dakordohen më vonë me organizatat, projektet e të cilave do të financohen. Ekzistojnë rregullat dhe udhëzime të sakta të donatorëve të cilat precizojnë lëminë e promovimit, përdorimin e LOGO-s, paraqitjeve publike, etj.

1. **A munden partneri dhe zbatuesi të ndajnë aktivitetet apo vetëm njëri duhet të jetë përgjegjës?**

Organizata bartëse e projektit është përgjegjëse para donatorit për zbatim të të gjitha aktiviteteve. Përgjegjësia brenda marrëdhënies së partneritetit zgjidhet në mënyrë interne ndërmjet organizatave partnere.

1. **A konsiderohen edukatorët si staf apo si shpenzime shtesë?**

Zakonisht konsiderohen si shpenzime direkte, nëse kanë të bëjnë drejtpërsëdrejti me realizimi ne aktiviteteve të caktuara (trajnim, punëtori, etj.).

1. **A mund të aplikohet me projekt të njëjtë i cili i është parashtruar ndonjë donatori tjetër dhe nga i cili pritet përgjigja?**

Po, me kusht që organizata njofton UNDP-në para nënshkrimit të kontratës nëse projekti është miratuar edhe nga ana e donatorit tjetër, me ç ‘rast do të ndërpriten aktivitetet e mëtejme me atë organizatë. Nëse projekti nuk miratohet nga ana e donatorit tjetër deri në momentin e nënshkrimit të kontratës, organizata obligohet ta pranojë implementimin me UNDP-në dhe njofton donatorin tjetër lidhur me këtë vendim.

1. **A mund të financohen personat më shumë se 100% i projektit?**

 ***Jo.***

1. **A mund të bëhet pagesa e karburantit në mënyra të tjera dhe jo sipas kilometrave?**

Mundet, vetëm me kusht që të ekzistojë ditari i udhëtimit (LOG SHEET) apo përmes kontratës me pompën e benzinës.

1. **A ka ndonjë kusht për bashkëfinancim, gjegjësisht a duhet të ketë bashkëfinancim për projekt?**

***Jo.***

1. **A** **duhet të ceken në fillim të projekt propozimit, aty ku duhet të ceken projektet e realizuara, vetëm aktivitetet në rast se organizata nuk ka pasur projekte me kontratë?**

Jo, në këtë pjesë duhet të ceken vetëm projektet e realizuara.

1. **A është përcaktuar lloji dhe madhësia e shkronjave për aplikacionin?**

Jo, rekomandohet përdorimi i llojeve më të rëndomta siç janë Times New Roman, Ariel, Myriad Pro dhe madhësia 10-12.

1. **Si të jemi të sigurt se të dhënat e ofruara si pikënisje janë cekur si duhet dhe a duhet të bëhet ndonjë anketë apo hulumtim?**

Si pikënisje merren të dhënat të cilat ju i konsideroni si të vërteta, të cilat mund të gjenden nga ndonjë raport, studim apo dokument i ngjashëm, por nuk konsiderohet si domosdoshmëri. Të dhënat merren në bazë të gjetje objektive dhe nëse nuk ekziston ndonjë dokument i shkruar i cili shpjegon të dhënat e tilla, atëherë të përshkruhet mënyra se si keni ardhur deri te të dhënat e cekura.

1. **A duhet të ceket eksperti i cili ndihmon në realizimi ne projektit, tek kolona e planit të aktiviteteve apo të promocionit?**

Jo, me nocionin partner mendohet vetëm në organizata të shoqërisë civile. Eksperti që ndihmon në projekt mund të konsiderohet bashkëpunëtor në projekt.

1. **A duhet plotësohen gjitha shtojcat për OShC-te qe aplikojnë për here te par me projekt dhe nëse jo, cilat janë?**

Te plotësohen vetëm ato relevante. Nëse OShC-a aplikon vetëm, ne atë rast nuk duhet te plotësohet shtojca 8 për partneritet.

1. **A ka asistencën nga UNDP nëse kem nevojë?**

Po, UNDP mund te kontaktohet për çdo paqartësi.